# 20 Χιλιάδες Λεύγες Υπό την Θάλασσα (ταινία)

| 20.000 Λεύγες Κάτω από την Θάλασσα |
| --- |
| Κινηματογραφική αφίσα |
| Σκηνοθεσία | Ρίτσαρντ Φλέτσερ |
| Παραγωγή | Γουώλτ Ντίσνεϋ |
| Σενάριο | Ερλ Φέλτον |
| Βασισμένο σε | 20.000 λεύγες κάτω από τη θάλασσα |
| Πρωταγωνιστές | Τεντ ντε Κόρσια, Robert J. Wilke, J. M. Kerrigan, Κάρλτον Γιάνγκ, Πέρσι Έλτον, Τεντ Κούπερ, Έντι Μαρ, Φρεντ Γκράχαμ, Χάρι Χάρβεϊ, Χερμπ Βίγκραν, Τζακ Πένικ, Τσάρλς Γκρόντιν, Τζέιμς Μέισον, Κερκ Ντάγκλας, Πίτερ Λόρε, Πολ Λούκας και Ντέιτον Λύμμις |
| Μουσική | Πολ Σμιθ και Αλ Χόφμαν |
| Φωτογραφία | Φραντς Πλάνερ, Ραλφ Χάμερας και Til Gabani |
| Μοντάζ | Έλμο Γουίλιαμς |
| Ενδυματολόγος | Norman Martien |
| Εταιρεία παραγωγής | Walt Disney Pictures |
| Διανομή | Walt Disney Studios Motion Pictures, Netflix, Disney+ και Bullee Trading |
| Πρώτη προβολή | 23  Δεκεμβρίου 1954 (Ηνωμένες Πολιτείες Αμερικής) και 16  Σεπτεμβρίου 1955 (Σουηδία) |
| Διάρκεια | 127 λεπτά |
| Προέλευση | Ηνωμένες Πολιτείες Αμερικής |
| Γλώσσα | Αγγλικά |
| Προϋπολογισμός | 4.300.000 δολάριο ΗΠΑ |
| Ακαθάριστα έσοδα | 441.856,87 ευρώ και 28.200.000 δολάριο ΗΠΑ |
| Βραβεύσεις | βραβείο Όσκαρ για τον καλύτερο σχεδιασμό παραγωγής, Όσκαρ για τα καλύτερα ειδικά εφέ και Εθνικό Συμβούλιο Αναθεώρησης:Καλύτερες Δέκα Ταινίες |
|  Σχετικά πολυμέσα |
| δεδομένα () |

Το **20 χιλιάδες λεύγες υπό την θάλασσα** (αγγλικά: 20.000 Leagues Under the Sea) είναι ταινία επιστημονικής φαντασίας βασισμένη στο ομότιτλο μυθιστόρημα του Ιουλίου Βερν. Η σκηνοθεσία είναι του Ρίτσαρντ Φλάισερ και η παραγωγή είναι προσωπικά του ίδιου του Γουώλτ Ντίσνεϋ μέσω της εταιρείας του Walt Disney Productions, η οποία ήταν και η πρώτη του ταινία επιστημονικής φαντασίας. Στους πρωταγωνιστικούς ρόλους είναι ο Τζέιμς Μέισον, Κερκ Ντάγκλας, Πολ Λούκας και Πίτερ Λόρε.

## Πλοκή

Έτος 1868. Η κυβέρνηση των ΗΠΑ ανησυχεί για τις φήμες που υπάρχουν για επιθέσεις στα εμπορικά και πολεμικά πλοία ενός μυστηριώδους θαλάσσιου τέρατος στον Νότιο Ειρηνικό. Ο Γάλλος καθηγητής Πιέρ Αρονάξ και ο βοηθός του Κονσέιλ, στο δρόμο προς τη Σαϊγκόν, κρατούνται στο Σαν Φρανσίσκο και δέχονται την επίσκεψη ενός αντιπροσώπου της Αμερικανικής κυβέρνησης με σκοπό να τους πείσει να λάβουν μέρος στο ταξίδι του πλοίου "Αβραάμ Λίνκολν", εξοπλισμένου προς αναζήτηση ενός τέρατος.

Κατά την διάρκεια του ταξιδιού, ο καθηγητής Αρονάξ, ο βοηθός του Κονσέιλ και ο εκκεντρικός καμακιστής Νεντ Λαντ εξοικειώνονται γρήγορα με τα υπόλοιπα μέλη του πληρώματος. Μετά από μακρές ημέρες ανεπιτυχών αναζητήσεων, το αμερικανικό πλοίο συγκρούεται με ένα άγνωστο θαλάσσιο τέρας που εμφανίζεται και βυθίζεται. Ο Αρονάξ, ο Κονσέιλ και ο Νεντ προλαβαίνουν και πέφτουν στη θάλασσα όπου καταφέρνουν να επιπλεύσουν χάρη σε ένα κατάρτι του πλοίου που βρήκαν.

Λίγο αργότερα θα βγει στη επιφάνεια το θαλάσσιο τέρας που αποδεικνύεται ότι είναι ένα υποβρύχιο με το όνομα "Ναυτίλος", ένα τεχνολογικό επίτευγμα για την εποχή του καθώς κινείται με την άγνωστη έως τότε ηλεκτρική ενέργεια. Ο πλοίαρχος του Ναυτίλου, ο οποίος αποκαλείται Νέμο, δέχεται τελικά να αφήσει τους ναυαγούς να παραμείνουν στο υποβρύχιο και ξεκινούν ένα μακρύ ταξίδι κατά το οποίο ο καθηγητής και οι φίλοι του γίνονται μέλη του πληρώματος ενάντια στη θέλησή τους.

Ο Νεντ μη δεχόμενος να παραμείνει επ' αόριστο στο υποβρύχιο προσπαθεί να βρει ένα τρόπο να ξεφύγει και ταυτόχρονα προσπαθεί να αποκτήσει τους αμύθητους θησαυρούς του βυθού και να ανακαλύψει τις συντεταγμένες της μυστικής βάσης του υποβρυχίου. Ο καθηγητής Αρονάξ από την άλλη θέλοντας να μάθει την άγνωστη ενέργεια πλησιάζει τον Πλοίαρχο Νέμο σε μια προσπάθεια να μάθει τα μυστικά του και να συνεχίσει την επιστημονική του έρευνα.

## Διανομή ρόλων

* Κερκ Ντάγκλας ως Νεντ Λαντ
* Τζέιμς Μέισον ως Πλοίαρχος Νέμο
* Πολ Λούκας ως καθηγητής Πιέρ Αρονάξ
* Πίτερ Λόρε ως Κονσέιλ
* Ρόμπερτ Ουίλκι ως υποπλοίαρχος του *Ναυτίλου*
* Τεντ Ντε Κόρσια ως Καπετάνιος Φάραγκουτ
* Κάρλετον Γιανγκ ως Τζον Χάουαρντ
* Τζέι Μι Κέριγκαν ως Μπίλι
* Τεντ Κούπερ ως υποπλοίαρχος του *Αβραάμ Λίνκολν*
* Φρεντ Γκράχαμ ως Κάσει
* Λώρι Μίτσελ ως Χούκερ

## Υποδοχή

### Κριτικές

Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 89%, με βάση 27 κριτικές και μέση βαθμολογία 8/10.

### Box office

Με προϋπολογισμό παραγωγής 5 εκατομμυρίων δολαρίων, αρκετό υψηλό για την εποχή του, η ταινία ήταν μια τεράστια επιτυχία στο box office συγκεντρώνοντας συνολικά 28 εκατομμύρια δολάρια.

## Παραπομπές

## Εξωτερικοί σύνδεσμοι

* 20.000 λεύγες κάτω από την θάλασσα στην IMDb (Αγγλικά)

* 20.000 λεύγες κάτω από την θάλασσα στη Cinémathèque Française (Γαλλικά)

* 20.000 λεύγες κάτω από την θάλασσα στο MyMovies.it (Ιταλικά)

* 20.000 λεύγες κάτω από την θάλασσα στο AllMovie (Αγγλικά)

* 20.000 λεύγες κάτω από την θάλασσα στο Rotten Tomatoes (Αγγλικά)

* 20.000 λεύγες κάτω από την θάλασσα στο Metacritic (Αγγλικά)

* 20.000 λεύγες κάτω από την θάλασσα στο TCMDB (Αγγλικά)

* 20.000 λεύγες κάτω από την θάλασσα στο AlloCine (Γαλλικά)